Legal Document

Category: 22

Text:
33. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 131 της 25 Φεβρ./5 Μαρτ. 1976 (ΦΕΚ Α΄49) Περί συστάσεως Γ΄ Δημοσίου Ταμείου εις Πάτρας και κατανομής θέσεων τινών της Ταμειακής Υπηρεσίας.  Εχοντες υπ’ όψει: 1)τας διατάξεις: α)της παρ. 4 του άρθρ. 19 του Νόμ. 4464/1965 «περί τροποποιήσεως διατάξεων τινών του Υπαλληλικού Κώδικος κλπ.» και β)του Ν.Δ. 216/1974 «περί συστάσεως Υπουργείου Προεδρίας Κυβερνήσεως και 2)την υπ’ αριθ. 28/1976 Γνωμοδότησιν του Συμβουλίου της Επικρατείας, προτάσει των Ημετέρων Υπουργών Προεδρίας Κυβερνήσεως και Οικονομικών, απεφασίσαμεν και διατάσσομεν: ΄Αρθρ.1.-1.Συνιστάται εν Πάτραις και έτερον Ταμείον β΄ τάξεως υπό την επωνυμίαν « Γ΄Δημόσιον Ταμείον Πατρών», με έδραν τον ομώνυμον Δήμον. 2.Εις το κατά την προηγουμένην παρ. 1 συνιστώμενον Ταμείον ανατίθενται αι ακόλουθοι καθ’ ύλην και κατά τόπον αρμοδιότητες: α)Άπασαι, ως έχουν νύν, καθ’ ύλην και κατά τόπον αρμοδιότητες των Ελεγκτηρίων Εξόδων του Α΄ Ταμείου Πατρών.  β)Άπασαι, ως έχουν νυν, καθ’ ύλη και κατά τόπον αρμοδιότητες του Ελεγκτηρίου Εξόδων του Β΄Ταμείου Πατρών. γ)Άπασαι, ως έχουν νυν, καθ’ ύλην και κατά τόπον αρμοδιότητες του Β΄ Ταμείου Πατρών (Περιφέρεια Κοινοτήτων ) αι αφορώσαι την λοιπήν περιφέρειαν εκτός του εις την χωρικήν αρμοδιότητα αυτού ανήκοντος τμήματος της Πόλεως Πατρών.  3.Συνιστάται παρά τω Ταμείω τούτω Ελεγκτήριον Εξόδων.  Άρθρ.2.-Η οργανική σύνθεσις του συνιστώμενου Γ΄ Δημοσίου Ταμείου Πατρών ορίζεται ως κάτωθι:    1. Κλάδος Α2 Ελεγκτικός: 3 θέσεις επί βαθμοίς 5ω-4ω. 5 θέσεις επί βαθμοίς 8ω-6ω.    2. Κλάδος Β3 Ελεγκτικός: 10 θέσεις επί βαθμοίς 10ω-4ω.    3. Κλάδος Γ1 Κλητήρων: Μία θέσις επί βαθμοίς 12ω–8ω.  Άρθρ.3.-Μειούται η οργανική σύνθεσις: Α. Του Α΄Δημοσίου Ταμείου Πατρών, α)κατά 2 θέσεις επί βαθμοίς 5ω-4ω του Κλάδου Α2 Ελεγκτικού, β)κατά 5 θέσεις επί βαθμοίς 8ω-6ω του Κλάδου Α2 Ελεγκτικού και γ)κατά 10 θέσεις επί βαθμοίς 10ω-4ω του Κλάδου Β3 Ελεγκτικού. Β.Του Β΄Δημοσίου Ταμείου Πατρών κατά μίαν θέσιν επί βαθμοίς 5ω-4ω του Κλάδου Α2 Ελεγκτικού.  Άρθρ.4.-Η έναρξις λειτουργίας του ως άνω συνιστωμένου Δημοσίου Ταμείου ορίζεται από 1ης Ιουλ. 1976. Εις τον Ημέτερον επί των Οικονομικών Υπουργόν ανατίθεμεν την δημοσίευσιν και εκτέλεσιν του παρόντος.